Honvédelmi kitüntetés Molnár Andrásnak - ZalaMédia - A helyi érték
2017. május 31. szerda, 11:42
Címkék: Díj, Kitüntetés, Levéltár, Molnár András
A kitüntetés – melyet az illetékes szaktárca minisztere, dr. Simicskó István adományozott – olyan közszférában dolgozó személyeknek jár, akik huzamosabb időn át, kiemelkedő munkát végeznek a honvédséget érintő témában.
Hadtörténeti kutatásaiért kapott elismerést
Molnár András érdeklődésünkre elárulta: több társadalmi szervezet javasolta az elismerésre, melyet a reformkor, az 1848/49-es szabadságharc, valamint a II. világháború hadtörténetének kutatásáért, illetve a magyar honvéd hagyományok őrzése és ápolása érdekében kifejtett tudományszervező tevékenységéért vehette át, amit ezúton is köszön.
Mint mondta, meglepetésként érte, hogy ő is a díjazottak között lesz, annál is inkább, mert szinte az utolsó pillanatban értesült róla. Emiatt személyesen nem is tudott jelen lenni a Hadtörténeti Intézetben rendezett ceremónián, hiszen az ünnepség perceiben Zalaegerszegen épp egy konferencia zajlott.